### Resume

Forslag fra Stephan Kjeldsen (Socialdemokratiet), ang. præsentation og Bæredygtig bydel.

### Sagsfremstilling

I følge § 5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 13. november 2023 fra Stephan Kjeldsen (Socialdemokratiet), lyder således.

Kære Tage Kjær, Paulina Mathiesen og Andreas Kristiansen

På vores førstkommende TU-møde i næste uge vil jeg bede om af foreningen Bæredygtig bydel inviteres til kort at præsentere foreningens arbejde med at udvikle en bæredygtig bydel for udvalget og for forvaltningen og at vi dermed får mulighed for at stifte bekendtskab med projektets formål, grundlæggende principper, omfang mm.

Kontaktpersoner: Grethe Holst og Frank Jepsen.

De bedste hilsner

Stephan Kjeldsen

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Et flertal i udvalget bestående af Sanne Kristiansen, Herman Christiansen, Kenn Carlsen, Sanne Winther og Stephan Kjeldsen ønskede at arbejde videre med temaet bæredygtige bydele, hvilket kan indarbejdes i den kommende kommuneplanlægning.

August Schou stemte imod, idet timingen er forkert og ressourcerne bedre kan anvendes andre steder.

Verner Jacobsen var fraværende.